text: Vi elsker sodavand. Især når de er billige
  27 juli 2014 kl. 06.08
  Afgiftsnedsættelsen har medført, at vi køber langt flere sodavand herhjemme.
  Politikerne får ros for, at et flertal af dem besluttede at sætte afgiften på sodavand ned den 1. januar.
  - Udviklingen viser, at det var en god idé, politikerne fik, da de besluttede at sætte afgifterne ned. Jo mindre forskellen bliver til Tyskland, jo færre tager turen til Tyskland efter danske øl og vand.
  - Der er stadig en meget omfattende handel, men udviklingen i år viser, at det går i den rigtige retning set med danske øjne, siger kategorichef Susanne Hegnbo, Coop, til Politiken.
  Ifølge Bryggeriforeningen er salget af sodavand steget 11,6 procent fra første halvår 2013 til første halvår i år, skriver Politiken Søndag.
  Før 1. januar kostede 6 dåser Coca-Cola typisk 51,95 kroner. Nu koster de eksempelvis hos Coop 39,95 kroner.
  